CELEX: 32018D0751
Language: et
Date: 2018-05-14 00:00:00
Title: Nõukogu otsus (EL) 2018/751, 14. mai 2018, millega määratakse kindlaks Euroopa Liidu nimel võetav seisukoht ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahelise stabiliseerimis- ja assotsiatsioonilepinguga moodustatud stabiliseerimis- ja assotsiatsiooninõukogus seoses üleminekuga ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahelise assotsiatsiooni teise etappi vastavalt nimetatud lepingu artikli 5 lõikele 3

23.5.2018   
            
            
               ET
            
            
               Euroopa Liidu Teataja
            
            
               L 126/3
            
         NÕUKOGU OTSUS (EL) 2018/751,
   14. mai 2018,
   millega määratakse kindlaks Euroopa Liidu nimel võetav seisukoht ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahelise stabiliseerimis- ja assotsiatsioonilepinguga moodustatud stabiliseerimis- ja assotsiatsiooninõukogus seoses üleminekuga ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahelise assotsiatsiooni teise etappi vastavalt nimetatud lepingu artikli 5 lõikele 3
   EUROOPA LIIDU NÕUKOGU,
   võttes arvesse Euroopa Liigu toimimise lepingut, eriti selle artiklit 217 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Stabiliseerimis- ja assotsiatsioonileping ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahel (1) (edaspidi „leping“) jõustus 1. aprillil 2004.
            
         
               (2)
            
            
               Lepingu artikli 5 lõikes 1 on sätestatud maksimaalselt kümneaastane üleminekuaeg, mis on jagatud kaheks järjestikuseks etapiks.
            
         
               (3)
            
            
               Esimene etapp algas 1. aprillil 2004, s.o lepingu jõustumiskuupäeval.
            
         
               (4)
            
            
               Lisaks sätestab lepingu artikli 5 lõige 3, et stabiliseerimis- ja assotsiatsiooninõukogu hindab neli aastat pärast lepingu jõustumist tehtud edusamme ja teeb otsuse teise etappi ülemineku ja selle kestuse kohta, samuti teist etappi reguleerivatesse sätetesse tehtavate võimalike sisuliste muudatuste kohta.
            
         
               (5)
            
            
               Lepinguosalised on kindlalt otsustanud täita kohustusi, mis on seotud üleminekuga assotsiatsiooni teise etappi.
            
         
               (6)
            
            
               Endine Jugoslaavia Makedoonia Vabariik on võtnud vajalikke meetmeid, et tagada teise etappi üleminekust tulenevate kõikide kohustuste täitmine.
            
         
               (7)
            
            
               Seetõttu peaks liidu võetav seisukoht stabiliseerimis- ja assotsieerimisnõukogus põhinema lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mis võetakse liidu nimel lepinguga moodustatud stabiliseerimis- ja assotsiatsiooninõukogus seoses üleminekuga ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahelise assotsiatsiooni teise etappi vastavalt lepingu artikli 5 lõikele 3, põhineb käesolevale otsusele lisatud stabiliseerimis- ja assotsiatsiooninõukogu otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Brüssel, 14. mai 2018
      
         
            Nõukogu nimel
         
         
            eesistuja
         
         E. ZAHARIEVA
      
   
   
      (1)  ELT L 84, 20.3.2004, lk 13.
   
      EELNÕU
      STABILISEERIMIS- JA ASSOTSIATSIOONINÕUKOGU OTSUS nr …/2018,
      …,
      mis käsitleb üleminekut ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahelise assotsiatsiooni teise etappi vastavalt stabiliseerimis- ja assotsiatsioonilepingu artikli 5 lõikele 3
      STABILISEERIMIS- JA ASSOTSIATSIOONINÕUKOGU,
      võttes arvesse ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahelist stabiliseerimis- ja assotsiatsioonilepingut (1) (edaspidi „leping“), eriti selle artikli 5 lõiget 3,
      ning arvestades järgmist:
      
                  (1)
               
               
                  Lepingu artikli 5 lõikes 1 on sätestatud maksimaalselt kümneaastane üleminekuaeg, mis on jagatud kaheks järjestikuseks etapiks.
               
            
                  (2)
               
               
                  Esimene etapp algas 1. aprillil 2004, s.o lepingu jõustumiskuupäeval.
               
            
                  (3)
               
               
                  Lisaks sätestab lepingu artikli 5 lõige 3, et stabiliseerimis- ja assotsiatsiooninõukogu hindab tehtud edusamme ja teeb otsuse teise etappi ülemineku ja selle kestuse kohta, samuti teist etappi reguleerivatesse sätetesse tehtavate võimalike sisuliste muudatuste kohta.
               
            
                  (4)
               
               
                  Lepinguosalised on kindlalt otsustanud täita kohustusi, mis on seotud üleminekuga assotsiatsiooni teise etappi.
               
            
                  (5)
               
               
                  Endine Jugoslaavia Makedoonia Vabariik on võtnud vajalikke meetmeid, et tagada teise etappi üleminekust tulenevate kõikide kohustuste täitmine,
               
            ON VASTU VÕTNUD KÄESOLEVA OTSUSE:
      Artikkel 1
      Käesolevaga jõustub üleminek ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahelise assotsiatsiooni teise etappi vastavalt lepingu artikli 5 lõikele 3.
      Artikkel 2
      Käesolev otsus jõustub selle vastuvõtmise päeval.
      
         …, …
         
            
               Stabiliseerimis- ja assotsiatsiooninõukogu nimel
            
            
               eesistuja
            
         
      
      
         (1)  ELT L 84, 20.3.2004, lk 13.